3. ลักษณะการประกอบธุรกิจ

3.1 ประวัติความเป็นมา

จากการเจริญเติบโตทางเศรษฐกิจและการขยายตัวในภาคอุตสาหกรรมของประเทศไทยอย่างต่อเนื่อง
ส่งผลให้กากอุตสาหกรรมกลายเป็นปัญหาสำคัญที่จะต้องได้รับการจัดการอย่างเร่งด่วนและถูกวิธี
การขยายกำลังการผลิตของโรงงานอุตสาหกรรมที่ประกอบกิจการอยู่แล้วประกอบกับการเกิดขึ้นของโรงงานอุตสาหกรรมขนาดใหญ่และและขนาดย่อมที่เพิ่มมากขึ้น
จึงเป็นการส่งเสริมให้เกิดการลงทุนจากทั้งภายในและต่างประเทศซึ่งเป็นปัจจัยหนุนให้กิจกรรมต่าง
ๆ ของภาคอุตสาหกรรม กลายเป็นแหล่งกำเนิดของเสียที่สำคัญ
และเพิ่มปริมาณอย่างรวดเร็วและต่อเนื่อง

ดังนั้น บริษัท โปรเฟสชั่นแนล เวสต์ เทคโนโลยี ( 1999 ) จำกัด ต่อมาเปลี่ยนเป็น บริษัท
โปรเฟสชั่นแนล เวสต์ เทคโนโลยี ( 1999 ) จำกัด (มหาชน) จึงได้จัดตั้งขึ้นด้วยทุนจดทะเบียน
1 ล้านบาท เมื่อวันที่ 6 กันยายน 2542
เพื่อดำเนินโครงการจัดตั้งศูนย์บริการบำบัดกากอุตสาหกรรมขึ้น โดยระหว่างการยื่นขอมติเห็นชอบ
ในรายงานผลกระทบต่อสิ่งแวดล้อม (EIA) กลุ่มผู้ถือหุ้นของบริษัทฯ จึงได้จัดตั้ง บริษัท เวสท์
เอ็กซ์เชนจ์ จำกัด ขึ้นด้วยทุนจดทะเบียน 5 ล้านบาท เมื่อวันที่ 5 มีนาคม 2544
เพื่อที่จะเริ่มการติดต่อหาลูกค้าและทำการประชาสัมพันธ์
เพื่อเป็นการสร้างฐานลูกค้าและเป็นการรองรับการดำเนินการของบริษัทฯ ในอนาคต โดยบริษัท
เวสท์ เอ็กซ์เชนจ์ จำกัด
ได้รับการแต่งตั้งให้เป็นตัวแทนจากโรงงานปูนซีเมนต์หลายแห่งภายในประเทศ
เพื่อที่จะรับกากอุตสาหกรรมจากลูกค้าเพื่อที่จะนำไปเผาที่โรงงานปูนซีเมนต์ เนื่องจาก ณ
ขณะนั้นบริษัทฯ ยังไม่สามารถทำการฝังกลบได้

ต่อมาบริษัทฯ ได้รับมติเห็นชอบ ตามรายงานผลกระทบสิ่งแวดล้อม ( EIA )
จากสำนักงานนโยบายสิ่งแวดล้อม เมื่อวันที่ 19 ธันวาคม 2544
และได้รับใบอนุญาตประกอบกิจการโรงงานลำดับที่ 101 และ 105 ประเภท “
ปรับคุณภาพของเสียรวม คัดแยก และฝังกลบสิ่งปฏิกูลหรือวัสดุที่ไม่ใช้แล้ว ”
ที่มีลักษณะและคุณสมบัติตามที่กำหนดไว้ในกฎกระทรวงฉบับที่ 2 (พ.ศ. 2535)
ออกความตามในพระราชบัญญัติโรงงาน พ.ศ. 2535 เป็นรายแรกจากกรมโรงงานอุตสาหกรรม
กระทรวงอุตสาหกรรมเมื่อวันที่ 11 มีนาคม 2545
จึงได้มีการเริ่มการก่อสร้างศูนย์บริการบำบัดกากอุตสาหกรรม จังหวัดสระแก้วขึ้น
และได้รับใบอนุญาต 106 ประเภท “ผลิตเชื้อเพลิงผสมจากน้ำมันใช้แล้ว
ซ่อมและล้างถังเคมีด้วยตัวทำละลาย” เมื่อวันที่ 11 สิงหาคม 2547 บริษัทฯ
ได้เริ่มดำเนินงานโครงการกำจัดกากอุตสาหกรรมที่จังหวัดสระแก้วตั้งแต่เดือนมีนาคม 2546
เป็นต้นมา และได้มีการเพิ่มทุนเป็นระยะๆ จาก 1 ล้านบาท เป็น 10 ล้านบาท, 200 ล้านบาท,
450 ล้านบาท, 600 ล้านบาท และ 1,000 ล้านบาท ในปี 2544 , 2545, 2546, 2547 และ
2550 ตามลำดับ เพื่อลงทุนในกิจการของบริษัทฯ

บริษัทฯ ได้ลงทุนในบริษัท เวสท์ เอ็กซ์เชนจ์ จำกัด เป็นจำนวน 99.9% ของทุนชำระแล้ว
และในปัจจุบัน บริษัท เวสท์ เอ็กซ์เชนจ์ จำกัด มีทุนจดทะเบียนชำระแล้ว 10 ล้านบาท

บริษัทฯ ได้จดทะเบียนแปรสภาพเป็นบริษัท มหาชน เมื่อวันที่ 18 มีนาคม 2547
และได้นำหุ้นของบริษัทฯ เข้าซื้อขายในตลาดหลักทรัพย์แห่งประเทศไทย เมื่อวันที่ 23 กรกฎาคม
2547

ในเดือนมีนาคม 2550 ได้มีมติจากที่ประชุมวิสามัญผู้ถือหุ้นของบริษัทฯ ให้เพิ่มทุนจดทะเบียนจาก 600
ล้านบาท เป็น 1,000 ล้านบาท โดยตลาดหลักทรัพย์แห่งประเทศไทยได้รับหุ้นของบริษัทฯ
ในส่วนเพิ่มทุนเข้าซื้อขายในตลาดหลักทรัพย์แห่งประเทศไทย เมื่อวันที่ 4 เมษายน 2550
ขณะเดียวกัน บริษัทฯ ได้ลงทุนใน บริษัท โปรซีมีเลีย อีดับเบิลยูอาร์ จำกัด ในสัดส่วน 100 %
ของทุนจดทะเบียน 200 ล้านบาท ซึ่งชำระแล้ว 50.75 ล้านบาท
โดยทำธุรกิจการจัดการและรีไซเคิลรวมทั้งคัดแยกสกัดโลหะมีค่าจากวัสดุและเศษซากอิเลคโทรนิคส์
(Electronic – Waste) และโครงการขยะพลาสติกเป็นน้ำมัน (Plastic to Fuel)

ในเดือน สิงหาคม 2550 บริษัทฯ ได้ลงทุนในบริษัท เบกีมานน์ เมอร์คิวรี เทค (บีเอ็มที-เอเชีย)
จำกัด เป็นจำนวน 80 % ของทุนจดทะเบียน 3 ล้านบาท ซึ่งชำระแล้ว 3 ล้านบาท
โดยทำธุรกิจกำจัดและนำกลับมาใช้ใหม่ของวัสดุปนเปื้อนปรอท (Mercury Recovery)

ในเดือน พฤศจิกายน 2550 บริษัทฯ ได้ซื้อกิจการ บริษัท เจ ที เอส อลูมิเนียม แอนด์ เมทเทิล
จำกัด เป็นจำนวน 100 % ของทุนชำระแล้ว 100 ล้านบาท ต่อมาเพิ่มทุนอีก 50 ล้านบาท รวมเป็น
150 ล้านบาท เพื่อเพิ่มกำลังการผลิตในโรงงานแห่งที่สอง
โดยทำธุรกิจหล่อหลอมอลูมิเนียมสำเร็จรูป, นำกลับมาใช้ใหม่ (Recycle) จากเศษอลูมิเนียม (AL
Scrap) และขี้เถ้าอลูมิเนียม (AL Dross)

ในปี 2553 บริษัทฯ มีการลดทุนจดทะเบียน โดยการลดราคาพาร์ จากราคาพาร์หุ้นละ 1.0 บาท
เหลือ 0.70 บาทต่อหุ้น และมีการเพิ่มทุนจดทะเบียนเป็น 1,837,500,000 บาท
โดยมีทุนชำระแล้ว 1,225,000,000 บาท โดยอีก 612,500,000 บาท เพื่อรองรับ
ใบสำคัญแสดงสิทธิ (Warrant) ที่จะแจกให้ผู้ถือหุ้นเดิมในอนาคต

3.2 การประกอบธุรกิจ

บริษัทฯ
ประกอบธุรกิจให้บริการบำบัดและกำจัดของเสียอุตสาหกรรมแบบครบวงจรทั้งกากอุตสาหกรรมแบบที่เป็นอันตรายและไม่เป็นอันตราย
โดยบริษัทฯ จะรับของเสียอุตสาหกรรมจากโรงงานลูกค้าและดำเนินการขนส่ง
เพื่อที่จะมาบำบัดที่ศูนย์บริการกำจัดกากอุตสาหกรรมจังหวัดสระแก้ว

บริษัทฯ มีเงินลงทุนในบริษัทย่อย 4 แห่ง ซึ่งลักษณะการประกอบธุรกิจของบริษัทย่อย มีดังนี้

1. บริษัท เวสท์ เอ็กซ์เชนจ์ จำกัด ซึ่งมีทุนจดทะเบียนชำระแล้ว 10 ล้านบาท โดยบริษัทฯ
ถือหุ้นร้อยละ 99.9 บริษัท เวสท์ เอ็กซ์เชนจ์ จำกัด
ที่ทำหน้าที่ติดต่อหาลูกค้าและทำการประชาสัมพันธ์
เพื่อที่จะนำไปกำจัดที่ศูนย์บริการกำจัดกากอุตสาหกรรมจังหวัดสระแก้วของบริษัทฯ
และที่โรงงานของกลุ่มปูนซีเมนต์คือบริษัท ปูนซีเมนต์นครหลวง จำกัด และ บริษัท ปูนซีเมนต์ไทย
(ลำปาง) จำกัด โดย ณ ปัจจุบัน
บริษัทย่อยจะนำกากอุตสาหกรรมไปส่งเผาที่โรงงานปูนซีเมนต์น้อยลง
เพราะว่าวิธีการฝังกลบมีต้นทุนที่ต่ำกว่าสำหรับบริษัทฯ

2. บริษัท โปรซีมีเลีย อีดับเบิลยูอาร์ จำกัด ซึ่งมีทุนจดทะเบียน 200 ล้านบาท ชำระแล้ว 200
ล้านบาท โดยบริษัทฯ ถือหุ้นร้อยละ 100 บริษัท โปรซีมีเลีย อีดับเบิลยูอาร์ จำกัด
ทำธุรกิจการจัดการและรีไซเคิลรวมทั้งคัดแยกสกัดโลหะมีค่าจากวัสดุและเศษซากอิเลคโทรนิคส์
(Electronic – Waste หรือ e-waste) และทำธุรกิจแปรรูปขยะพลาสติกเป็นน้ำมันเชื้อเพลิง
(Plastic to Fuel)

เนื่องจากในช่วงที่ผ่านมาธุรกิจ e-waste ประสบปัญหาเรื่องราคาโลหะ (e-waste) ตกต่ำ
มีต้นทุนสูง กอร์ปกับมีการแข่งขันในธุรกิจสูง ส่งผลให้บริษัทฯ ไม่สามารถทำกำไรจากธุรกิจ
e-waste ได้ จึงต้องหยุดดำเนินการในธุรกิจ e-waste ไว้ก่อนเพื่อลดต้นทุนดำเนินการของบริษัทฯ
แต่ในปัจจุบันทางบริษัทฯ ได้กลับมาดำเนินธุรกิจนี้อีกครั้ง หลังจากสภาพเศรษฐกิจ
และราคาโลหะมีค่ามีราคาสูงขึ้น โดยปัจจุบันกำลังดำเนินการสรรหาทำเลที่ตั้งโรงงาน
และมีการแปลงเงินจ่ายล่วงหน้าค่าเครื่องจักร เป็นเครื่องจักรนำเข้ามาเพื่อเริ่มกิจการใหม่อีกครั้ง

สำหรับธุรกิจแปรรูปขยะพลาสติกเป็นน้ำมันเชื้อเพลิง (Plastic to Fuel)
ปัจจุบันยังคงชะลอโครงการอยู่ เนื่องจากยังติดปัญหาทางด้านการได้มาซึ่งแหล่งวัตถุดิบ
และยังจำเป็นต้องใช้เงินลงทุนจำนวนมากในการขยายกำลังการผลิต
เพื่อให้ผลผลิตถึงจุดคุ้มทุนในการดำเนินการ

3. บริษัท เบกีมานน์ เมอร์คิวรี เทค (บีเอ็มที-เอเชีย) จำกัด ซึ่งมีทุนจดทะเบียน 3 ล้านบาท
ชำระแล้ว 3 ล้านบาท โดยบริษัทฯ ถือหุ้นร้อยละ 80 บริษัท เบกีมานน์ เมอร์คิวรี เท็ค
(บีเอ็มที-เอเชีย) จำกัด ทำธุรกิจกำจัดและนำกลับมาใช้ใหม่ของวัสดุปนเปื้อนปรอท (Mercury
Recovery)

จากการที่บริษัทฯ มีโครงการสร้างโรงงานกำจัดและนำกลับมาใช้ใหม่ของวัสดุปนเปื้อนปรอท
(Mercury Recovery) ที่นิคมฉลุง จังหวัดสงขลา
โดยใช้เงินลงทุนจากการกู้สถาบันการเงินจำนวน 150 ล้านบาทนั้น
สืบเนื่องจากที่ผ่านมาจนถึงปัจจุบัน
เกิดภาวะเศรษฐกิจตกต่ำประกอบกับปัญหากับตัวธุรกิจหลักของบริษัทฯ บริษัทฯ
จึงชะลอโครงการก่อสร้างโรงงานกำจัดกากปรอทไว้ก่อนเป็นการชั่วคราว

4. บริษัท เจ ที เอส อลูมิเนียม แอนด์ เมทเทิล จำกัด ซึ่งมีทุนจดทะเบียนชำระแล้ว 150
ล้านบาท ชำระแล้ว 150 ล้านบาท โดยบริษัทฯ ถือหุ้นร้อยละ 100 บริษัท เจ ที เอส อลูมิเนียม
แอนด์ เมทเทิล จำกัด ทำธุรกิจหล่อหลอมอลูมิเนียมสำเร็จรูป, นำกลับมาใช้ใหม่ (Recycle)
จากเศษอลูมิเนียม (AL Scrap) และขี้เถ้าอลูมิเนียม (AL Dross)

บริษัท เจ ที เอส อลูมิเนียม แอนด์ เมทเทิล จำกัด ทำการหล่อหลอมอลูมิเนียม
ส่งให้แก่ลูกค้ารายใหญ่ในประเทศไทย ประมาณ 2-3 ราย ส่วนที่เหลือเป็นลูกค้ารายย่อย
ปัจจุบันมีโรงงานผลิต ตั้งอยู่ที่ จังหวัดชลบุรี

3.3 โครงสร้างรายได้

บริษัทฯ และบริษัทย่อย มีรายได้จากการดำเนินงาน
แบ่งเป็นรายได้ของศูนย์บริการบำบัดกากอุตสาหกรรม จังหวัดสระแก้ว และรายได้จากบริษัทย่อยอื่น
ดังนี้

[]

3.4 เป้าหมายการดำเนินธุรกิจ

บริษัทฯ มีเป้าหมายในการให้บริการบำบัดและกำจัดของเสียอย่างครบวงจร
ทั้งกากอุตสาหกรรมแบบที่เป็นอันตราย และแบบไม่เป็นอันตราย
,ธุรกิจการนำกากของเสียกลับมาใช้ใหม่ (Recycle), ธุรกิจบำบัดกากปนเปื้อนปรอท,
ธุรกิจแปรรูปขยะพลาสติกเป็นน้ำมันเชื้อเพลิง (Plastic to Fuel)
เพื่อให้เกิดการใช้ทรัพยากรของประเทศให้เกิดประโยชน์สูงสุด

เนื่องจาก ณ วันที่ 31 ธันวาคม 2555 บริษัทฯ ยังคงอยู่ในช่วงการแก้ปัญหาตามคำสั่ง ม.39(1)
ของกรมโรงงานฯ แต่บริษัทฯ
คาดว่าจะแก้ปัญหาให้แล้วเสร็จและสามารถกลับมาดำเนินธุรกิจตามปรกติได้ภายในเดือน มิถุนายน
2555